Tere tulemast saatesse.
Meiega on täna uus nägu - Jarno Piipponen,
kellel esitan täna keerulisi küsimusi usu kohta.
Meele uuendamine
Läbimurre
Uussünd
Muutus
Kultuurimuutus
Arusaamine
Loovus
RENESSANSS
Jarno, olen paar korda kuulnud sind kõnelemas.
Kas võib otsekohene olla? - Ikka.
Mind inspireerib su tulisus.
Kust see tulisus tuleb?
Kuidas see tuli su südamesse tekkis? Räägi, kes sa oled?
Olen Jarno, 29-aastane.
Mõnede meelest veel poisike.
Ma olen Jumala laps, kes süttis Püha Vaimu tulest.
Sain selle tule otse Jumalalt,
sest inimene ise ei saa seda tekitada.
Kuigi ka inimestel on selles olnud oma osa.
Kui 10 aastat tagasi oma elus meelt parandasin
ja uuesti Jumala poole pöördusin,
siis mäletan, et kuulasin kodus Reinhardt Bonnke jutlust.
Olin täiesti üksi kodus
ja kuulasin netist ühte tema varem salvestatud jutlust.
Seal miski sütitas midagi minu sees
ja ma mõistsin, et Jeesuses ei ole tegu mingi religiooniga,
või vaid pühapäeviti kirikus käimisega.
Tegu on millegi enamaga.
See, mis mulle sealt külge jäi, on mind kandnud tänase päevani.
Sa oled pastori poeg.
Kas usk on su kodu pärandus?
Teatud mõttes on, aga...
Ema ja isa usuga ei pääse meist keegi Jumalariiki.
Vaja on ikka isiklikku suhet.
Ka mina pidin Jumala ees põlvitama
ja tahtma, et Tema mind päästaks.
Sa oled siis usklik vaimulik.
Vaimulik on tore sõna.
Las ma seletada, miks ma nii küsin.
Mäletan, et küsisin ühelt kolleegilt ühel vaimulike koosviibimisel,
kas ta on usklik vaimulik?
Ta ei vastanud terve päeva sellele.
Kui sa minult sama küsiksid,
siis ma oleksin ehk natuke nõutu.
Aga mida sinu meelest tähendab olla usklik?
Sa oled jutlustaja, seda ma tean.
Ma olen usklik, kuid ennekõike Jeesuse järgija.
See on minu jaoks usklikkus.
Õppida Jeesuselt kõike, mida Ta oma Sõnas ilmutab
ja Püha Vaimu kaudu otse mulle räägib
ja mida Ta oma tegudega näitab.
Teha neid tegusid, mida Jeesus tegi ja suuremaidki veel.
Sest Piibel ju ütleb,
et need, kes usuvad, teevad veelgi suuremaid tegusid.
Me tuleme veel selle teema juurde tagasi,
aga tulles selle juurde, et sa ütlesid, et hakkasid järgima Jeesust.
Mõeldes jüngritele, siis kuidas sa vastaksid,
kui ma küsin su käest: millal jüngrid said usklikuks?
Ma arvan, et siis, kui Jeesus neilt küsis,
kas nad järgnevad Talle.
Ta ei jätnud neile isegi palju valikuvõimalusi.
Kas kõik on kaasas või kõik jäävad välja.
Need, kes hakkasid Jeesust järgima, nendega see juhtus.
Jeesus pidi üle küsima: "Kas ka teie tahate ära minna?"
Meie usku katsutakse läbi.
Elus tuleb vahel ette olukordi, mis panevad proovile selle,
kas sa ikka tõesti tahad järgida Jeesust?
Need on hetked, kus hakkad kahtlema kas Jumal on ikka päriselt olemas?
Siis, kui on täbar olukord.
Kas mäletad, mida Peetrus sellele vastas?
Peetruse jaoks oli see keeruline olukord,
kui Jeesus küsis, kas nemadki tahavad lahkuda.
Ma isegi ei mäleta seda...
Kui ma nüüd õigesti mäletan ja me võime Piiblist üle kontrollida,
siis Peetrus vastas: "Kelle juurde on meil minna?
Sinul on igavese elu sõnad."
Peetrus oli mõistnud midagi Jeesuse kohta.
Mõistnud, et tegu on enamaga, kui vaid rabi järgimisega.
Tegu on igavese eluga.
Mängus olid suured panused.
Ehk siis Jeesuse järgimine tähendab usku pöördumist.
Miks me sellist väljendit kasutame?
Kas sa kasutad jutlustades usku pöördumise väljendit?
Täna ilmselt vähem.
Pigem palutakse päästepalve ja sellega ongi kõik.
Oota, palvetatakse päästepalve?
Just, pöördutakse usku.
Kui ma lähen turule ja ütlen kellelegi:
"Kas sa loeksid minuga päästepalve?"
Jah, nende miinide otsa astun isegi.
Et siis - mida see päästepalve tähendab?
See tähendab seda, et me palume,
et Jeesus tuleks ja peseks ära meie patud.
Me palume, et Jeesuse ristitöö saaks meie elus tõeks,
et Tema paneks meid õigesse paika.
See on päästepalve.
Aga tagasi algse küsimuse juurde.
Ma ei taha lihtsalt juhatada inimesi usule,
vaid juhatada neid järgima Jeesust.
Nagu ka varem ütlesin -
me teeme samu tegusid, mida Jeesus tegi,
kuulutades Jumalariiki maa peal.
See on see, milleni tahan inimesi juhtida -
tutvuma elava Jumala Pojaga,
kes on lepitanud meie patud
ja mida kõike muudki kogu inimkonnale andnud.
Tahan juhatada inimesi elama oma argielu koos Temaga.
Ehk siis küsimus pole vaid selles,
et meil on kirikus koos tore, joome kohvi ja siis läheme koju
ning ongi kogu lugu.
Me elame Jeesusega 24 tundi ööpäevas.
Ja seitsmel päeval nädalas.
Ja ka öösel. - Ka öösel.
Kas sa näed ka vaimseid unenägusid?
Üsna harva küll,
kuid just täna öösel nägin enda jaoks tähendusrikka une.
Räägi sellest lühidalt.
Seoses kristlaste tapmisega viimastel aegadel,
nägin, et olin ise sellises olukorras,
kus minu kõrvalt viidi üks abielupaar hukkamisele.
Ma nägin unes, kuidas nad olid ära tapetud.
Ma magasin telgis.
Sinna tulid need sõdurid, keda uudisteski näeme
ja ma palvetasin, et ma oleksin nähtamatu.
Sõdurid tulid mu telki uurima, kuid seal polnud justkui midagi.
Selle peale ma ärkasin.
See oli raputav uni ja ma mõtlesin,
et kuidas üldse saab midagi nii reaalselt kogeda?
Et mis tunne see on, kui surm on ligi
ja sa näed, mis teistega juhtub nende usu pärast.
Mul on üks küsimus, mis on seotud ka selle unega.
Vasta palun esmalt sellele,
millal Jeesus ütles: "Ma ei tea, mida selles olukorras teha."
Mitte kunagi.
Ehk siis?
See tähendab, et Jeesus on vastuseks kõigele.
Tulles aga tagasi sinu unenäo juurde,
mis on päris karm unenägu.
Mul on hea meel, et sa sellest rääkisid,
kuna see tekitab minus mõtteid usulistest äärmustest,
mis kristlasi maailmas varitsevad.
Kuidas nendesse suhtuda?
Kas Jeesus on vastus ka sellele küsimusele?
Jah, Ta on ainus vastus. Maailmal pole muud vastust.
Kuidas on Jeesus vastus nendele probleemidele,
mis läbi meedia meieni jõuavad?
See mõistetamatu julmus, mis sellega kaasneb.
Minu jaoks oli vapustav hetk see, kui nägin tõlgitud videot,
kus tapetu lähedane rääkis, kuidas tapetud olid ülistanud Jeesust.
Sellel videol, mida hukkajad filmisid.
Kui Jumala lastel on selline suhtumine,
et nad ülistavad viimse hetkeni oma Jumalat, kuigi nad tapetakse,
siis see on kindlasti mõjutanud ka hukkajaid, kes võivad mõelda:
"Kes need nii pühendunud Jeesuse järgijad üldse on?
Nad peavad tõesti seisma selle sõna taga, mis neil on
ja selle usu taga,
et nad on valmis surema Jeesuse eest."
Olen lugenud kellegi tunnistust,
et mõni neist hukkajatest on ka pöördunud
ja räägib suurest muutusest oma elus.
Sa väidad, et kristlaste vastus tagakiusule
on armastus.
- Just nii.
Kuidas see armastus peaks Soomes välja nägema?
Meil veel ei kiusata kristlasi taga,
kui ehk väike meedia poolne pahameel
või õhus tundaolev vastupanu kõrvale jätta.
Kuidas on armastus vastuseks sellises olukorras?
See on hea küsimus.
Mõni aasta tagasi tõusis valmistega seoses esile teema:
"Vastasleeride aeg on möödas".
Minu meelest ei peaks kristlased olema maailma vastu,
vaid maailmale peab näitama Jumala armastust.
Räägime sellest täpsemalt.
Jeesus ütles, et me ei ole sellest maailmast.
Aga me oleme selles maailmas.
Me peame seda selgitama.
Vanaaja mõtteviis on, et me peame eralduma maailmast.
Peitma ennast kogudusse, kus on hea ja turvaline olla.
Harrastama seal vaimseid, kristlikke asju.
Väga täpselt maailmast eralduma.
Me oleme seda mõtet ümber lükkamas.
Kas mul pole õigus, et Jeesus ei mõelnud seal,
et me peaksime ära minema maailma inimeste juurest.
Me ei pea tegema neid asju, mida nemad teevad,
aga me peame tegema nende keskel Jeesuse tegusid.
Tegema Tema vaimu mõjul asju, mis peegeldavad Tema kuningriiki
ja selle tõelisust neile, kes veel ekslevad maailmas.
Ehk siis usk läheb inimeste juurde.
Nii nagu Jeesus läks omal jalal tänavale, turule ja haigete juurde.
Seal, kuhu Jeesus läks, juhtus alati imelisi asju.
Kas tead seda lastelaulu:
"Ma olen taim su aias, loodud taeva jaoks."
Meid pole loodud vaid selleks, et mõelda taevast,
kuskil tulevikus.
Vaid me toome taeva tänasesse päeva.
Jeesus õpetas meid väga täpselt, kuidas palvetada:
"Nõnda kui taevas, nõnda ka maa peal."
See on üks meie - usklike või kristlaste,
ükskõik, kuidas meid kutsutakse,
üks meie tähtsamaid ülesandeid, tuua taeva headus maa peale.
Sellepärast Jeesus surigi ristil, et see oleks võimalik.
Jeesus avas taeva oma ristitööga,
nii et kõik Temasse uskujad võiksid tuua taeva maa peale.
Alati, kui Jumalariik tuli ligi,
hakkasid imelikud asjad juhtuma.
Näiteks haiged said terveks,
surnud ärkasid ellu, toitu jätkus kõigile.
Keegi kõndis vee peal.
Kas tänapäeval juhtub seda sama?
Mõndasid asju küll.
Vee peal kõndijaist küll ei tea,
kuigi talvel olen seda küll teinud.
Kuid ma olen näinud toitu paljunemas.
Olen näinud haigeid terveks saamas.
Tean juhtumeid, kus surnu on ärganud ellu. Soomes.
- Nii et mitte vaid kusagil Aafrikas, aga ka Soomes.
Seda olen küll märganud, et õhus on pidevalt midagi uut.
Ma ise sain usklikuks 60-ndatel.
Tol ajal imedest vaid unistati, kuid neist ei räägitud,
sest need polnud tõelisus.
Mida vanemaks ma saan, seda enam aga näen,
et Jumalariik on siiski ehe ja ka tegelikult lähedal.
Et Jeesus on ka tegelikult konkreetne vastus
mõne inimese probleemile.
Samas võib tekkida küsimus, et miks neid imesid üldse vaja on?
Mu vend vastas sellele väga tabavalt,
mis sai mulle lausa otsekui ilmutuseks.
Avariiväljapääsudel on "Exit" sildid.
Need juhatavad inimesi teatud suunas,
turvalisse paika hädaolukorra puhul.
Imed on ka nagu väljapääsu sildid.
Need juhatavad inimesi Jeesuse juurde ehk pääste sisse.
Seepärast need ongi tähtsad, olles kui tunnistuseks maailma keskel.
Ehk siis imed on selleks,
et tõmmata nende läbi inimesi Jumala juurde?
Muuhulgas. - Väga hea.
Ehk siis imed pole lihtsalt olemas.
Need pole lihtsalt tõmbenumbrid.
Imed on märk sellest,
et need on osa Jumala olemusest.
Ta ei saa olla imedeta.
Nii nagu Jumala armastus vallutab me südameid,
nii sünnib ka imesid.
Imed on tänapäeval liiga täpselt kategoriseeritud.
Olen lugenud praegu rohkem Vana Testamenti.
Seal on imekspandavaid imesid.
Jõest tõuseb kirves.
Prohvet kasutab karude abi, kui teda pilgatakse.
Need on suured imed.
Keegi visati prohveti hauda tema luude vastu ja ta ärkas ellu.
Tänapäeva imed tunduvad tühised nendega võrreldes.
Usun, et me võime saada rohkem, kui see, mis nendel oli.
Mis sa arvad?
Mida see raamat ütleb? See on oluline.
Kui meil on see raamat, soomlastel ilmselt igaühel mitu,
siis seda tasub lugeda avatud silmadega.
Kuulates, mõteldes ja palvetades,
et mida see raamat täna minu elus ja koguduses tähendab.
Need imed, millest Jarno just rääkis,
on Piiblist leitavad.
Kuid me leiame imesid ka endi ümber.
Kui oleme avatud tegema Jumalariigi tööd,
koos Kristusega
ja järgima Jeesust jüngrite kombel,
siis me ka näeme neid imesid.
Soovides toetada TV7 tööd, võite helistada 900 17777 (7 eur)
Enne, kui saade lõppeb, räägi lühidalt mõnest imest.
Üks tähelepanuväärne ime minu elus oli see,
kui olin umbes 15-aastane
ja mu jalg oli sentimeeter teisest lühem.
Tundsin soojust jalas ja nägin oma silmadega,
kuidas jalg läks pikemaks.
See oli mu elus oluline asi ja see viis mind edasi.
Imed võivad juhtuda ka sinu elus.
Jumal tahab sind kasutada,
et tooksid vastuse oma lähedaste ellu.
Järgmises saates räägime Jarnoga sellest,
kas vanad ja noored saavad koos Jumalariigis teenida.
Kohtumiseni järgmises saates.
Tõlge: Külli Kuusk